Diari Oficial de la Generalitat Valenciana


Sumari del DOGV 6994, del 02-04-2013 (2013/3117)

RESOLUCIÓ de 25 de març de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació, en matèria de formació professional per a l'ocupació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6994

Data del DOGV
:   02-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3117


Data del document
:   25-03-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació

RESOLUCIÓ de 25 de març de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació, en matèria de formació professional per a l'ocupació. [2013/3117]  
Pel Decret 19/2012, de 7 de desembre, del president de la Generalitat, es van determinar les conselleries en què s'organitza l'Administració de la Generalitat, i la Conselleria d'Economia, Indústria, Turisme i Ocupació és una de les que formen part de l'estructura de l'administració autonòmica.  
El Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i el Decret 188/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Economia, Indústria, Turisme i Ocupació, modificat pel Decret 19/2013, de 25 de gener, del Consell, establixen les competències del departament i dels òrgans superiors, directius, així com les funcions que corresponen als òrgans del nivell administratiu.  
  
Atenent raons d'oportunitat, mitjançant una Resolució d'1 de febrer de 2013, del conseller d'Economia, Indústria, Turisme i Ocupació es van delegar atribucions en determinats òrgans de la conselleria. Novament, eixes raons aconsellen realitzar determinades delegacions de competència en una sèrie de matèries que comporten la firma d'un elevat nombre de resolucions, a fi d'aconseguir la màxima agilitat i eficàcia en la gestió administrativa.  
En virtut d'això, i de conformitat amb el que disposen els articles 28 i 63 de la Llei 5/1983, de 30 de desembre, del Consell, i els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar en la persona titular de la direcció general competent en matèria de formació professional per a l'ocupació l'exercici de les atribucions següents:   
1. La resolució dels procediments en matèria de subvencions.   
  
2. La resolució d'homologació i/o acreditació d'especialitats formatives i la seua impartició en els centres col·laboradors de la Comunitat Valenciana.   
3. La resolució de reconeixement d'activitats de formació professional relacionades amb certificats de professionalitat i d'autorització d'activitats de formació professional per a l'ocupació vinculada a estos certificats.  
4. Les corresponents a la devolució d'avals i fiances, així com de les garanties previstes per al pagament anticipat en l'article 47 bis del text refós de la Llei d'Hisenda Pública de la Generalitat.  
  
5. Les relatives a la contractació i, si és el cas, cessament i la resta de situacions del personal docent que impartix la formació en els centres propis d'esta Conselleria i l'aprovació dels mòduls econòmics que determinen la seua retribució.  
6. Les atribucions delegades, amb caràcter genèric, en els directors generals en l'apartat quint, números 1, 2 i 5 de la Resolució d'1 de febrer de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació, pel que fa als documents comptables, seran exercides amb caràcter indistint per la persona titular de la direcció general competent en matèria de formació o per la persona titular de la subdirecció general de formació per a l'ocupació.   
  
Segon  
Delegar en les persones titulars de les direccions territorials d'esta conselleria l'exercici de les atribucions següents:  
1. L'expedició dels certificats de comprovació i aprovació de la documentació justificativa del gasto, així com la proposta de pagament de les bestretes i liquidacions, tot això en relació amb les transferències corrents i de capital.  
2. La resolució d'acceptació del desistiment o renúncia per part dels sol·licitants de subvencions atorgades per la Direcció General competent en matèria de formació professional per a l'ocupació.  
3. La resolució de la suspensió cautelar del desenrotllament de les accions formatives, així com el seu alçament.  
4. La resolució de denegació de sol·licituds de certificats de professionalitat i dels certificats i denegacions corresponents a les sol·licituds d'acreditacions parcials acumulables de les unitats de competència corresponents.  
5. En relació amb el programa pressupostari 322.52, les atribucions delegades amb caràcter genèric en els directors territorials en l'apartat nové, número 1, de la Resolució d'1 de febrer de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació, pel que fa als documents comptables, seran exercides amb caràcter indistint per la persona titular de la direcció territorial o per la persona titular de la subdirecció general de formació per a l'ocupació.  
  
Tercer  
En relació amb el programa pressupostari 322.52, les competències delegades en l'apartat deu de la Resolució d'1 de febrer de 2013, del conseller d'Economia, Indústria, Turisme i Ocupació, per la qual es deleguen atribucions en determinats òrgans i unitats administratives de la Conselleria d'Economia, Indústria, Turisme i Ocupació, exclusivament pel que fa als documents comptables, podran ser exercides amb caràcter indistint per la persona titular del servici territorial competent en matèria de formació professional o per la persona titular de la subdirecció general de formació per a l'ocupació.  
  
Quart  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que establixen l'article 63.5 de la Llei del Consell, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les atribucions delegades en la present resolució podran ser avocades, en els termes i amb els requisits que establix l'article 14 d'esta última norma.  
  
Quint  
Les resolucions o actes administratius que s'adopten en virtut d'esta delegació indicaran expressament esta circumstància i es consideraran dictats per l'òrgan delegatori.  
Les atribucions exercides per delegació no podran ser objecte de delegació en un altre òrgan.  
  
Sext  
En cas d'absència, vacant o malaltia del titular de l'òrgan en qui es deleguen facultats, estes seran exercides per aquells òrgans que establix el reglament orgànic i funcional de la conselleria i, si és el cas, per la persona titular de la unitat administrativa a qui s'haja atribuït la suplència.  
  
Sèptim  
Queden revocades totes les delegacions que s'oposen al que establix la present resolució i, en especial les arreplegades en:  
- La disposició addicional segona de l'Orde 29/2012, de 22 de juny, de la Conselleria d'Educació, Formació i Ocupació, per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides prioritàriament als treballadors desocupats durant l'exercici de 2012.  
- La disposició addicional segona de l'Orde 28/2012, de 22 de juny, de la Conselleria d'Educació, Formació i Ocupació, per la qual es convoquen subvencions públiques per a la realització de plans de formació professional per a l'ocupació, dirigits prioritàriament a treballadors ocupats i es regula el procediment general per a la concessió d'ajudes durant l'exercici 2012.  
  
Octau  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 25 de març de 2013.- El conseller d'Economia, Indústria, Turisme i Ocupació: Máximo Buch Torralva.